Is-Segretarju Parlamentari, Deborah Schembri, spjegat kif l-iskema ta' regolarizazzjoni li għamlet l-Awtoritá tal-Ippjanar hija sont il-liġi. Dan meta wieġbet protest ġudizzjarju li għamlu kontra tagħha u biex jiġġieldu l-iskema l-għaqdiet Flimkien għal Ambjent Aħjar, Friends of the Earth, Din l-Art Ħelqa u Ramblers Assocation. L-iskema, li kienet wiegħda elettorali, tfisser opportunità unika lis-sidien ta' proprjetà biex japplikaw u jirregolarizzaw żviluppi mhux konformi mal-liġi ġaladarba jinsabu fil-konfini ta' żoni ta żvilupp. Dan biex jissolvew problemi li għal snin twal tħallew taħt it-tapit u li kienu qed ifissru piż għall-familji meta jiġu biex ibiegħu djarhom. Fil-kontro protest Schembri qalet li bil-liġi setgħet tiddeċiedi favur amnestija, iżda mhux talli ma sarx talli kien kull talba hija suġġet ta' skrutinju. Fejn hemm każi li t-talba se tkun irrifjutata. Dan kuntrarju għal dak li sar fi żminijiet oħra fosthom fi żmien gvern nazzjonalista. Deborah Schembri fakkret li l-applikazzjonijiet se jinstemgħu quddiem il-Kummissjoni li l-proċeduri tagħha se jkunu miftuħin għall-pubbliku u mhux "deċiżi fil-moħbi" kif allegaw l-għaqdiet ambjentali. Filwaqt li kull min oġġezzjona f'xi żmien għal żvilupp kontra l-liġi li fuqu nħarġet ordni ta' infurzar se jkun mgħarraf bl-applikazzjoni għal regolarizazzjoni jekk kemm -il darba din issir. Fuq kollox, jgħid il-kontro protest, kull persuna li ġiet affettwata minn xi deċiżjoni għandha dejjem id-dritt tikkontestaha.